# OBAVJEŠTENJE O USPOSTAVLJANU ŽALBENOG MEHANIZMA ZA PODNOŠENJE ŽALBI I KOMENTARA GRAĐANA U VEZI SA AKTIVNOSTIMA NA PROJEKTU IZGRADNJE DIONICE AUTOPUTA MATEŠEVO – ANDRIJEVICA

’’MONTEPUT’’ d.o.o. Podgorica kao pravni subjekt odgovoran za praćenje i realizaciju projektovanja i izgradnje dionice autoputa Bar-Boljare, dionica Mateševo-Andrijevica preduzima mjere koje treba da osiguraju da tokom pripremnih radova i izgradnje ne bude negativnih uticaja i neželjenih posljedica na stanovnike koji žive u neposrednoj blizini, kao ni na druge građane koji mogu biti izloženi različitim uticajima tokom realizacije ovog infrastrukturnog projekta.

S tom namjerom, a u cilju izgradnje dobrih odnosa, „MONTEPUT“ d.o.o. formirano je tijelo koje je zaduženo da prati “**Žalbeni mehanizam” -** putem koga će svaki zainteresovani građanin moći da uputi primjedbu ili žalbu povodom aktivnosti koje su povezane sa realizacijom ovog Projekta. Žalbeni mehanizam je instrument uspostavljen na osnovu pravila Evropske banke za obnovu i razvoj (EBRD) koja podržava izgradnju ove dionice autoputa. Cilj uspostavljanja Žalbenog mehanizma je zaštita prava i interesa građana, a njegova organizacija i funkcionisanje biće u nadležnosti „MONTEPUT“ d.o.o..

**Vrste žalbi i predstavki predviđene u okviru Žalbenog mehanizma**

Svaki građanin koji procijeni da aktivnosti na realizaciji Projekta imaju štetan uticaj na uslove života njegovog/njenog domaćinstva, lokalne zajednice ili kvalitet životne sredine može da uputi dopis ili da se obrati odgovornom licu za Žalbeni mehanizam i da iznese razloge svog obraćanja. Žalbe i pritužbe mogu se odnositi na:

* Nedoumice i pitanja povezana sa postupkom eksproprijacije, načinom procjene i visinom utvrđene naknade kao i sa pitanjima u vezi preseljenja u slučajevima kada je predmet eksproprijacije stambeni objekat;
* Povećanu buku, prašinu i druge vidove remećenja uslova svakodnevnog života tokom izgradnje;
* Neovlašćeno zauzimanje i korišćenje parcela u privatnom vlasništvu za odlaganje građevinskog otpada, presijecanje i uništavanje lokalnih i atarskih puteva, otežan ili onemogućen pristup parcelama u vlasništvu domaćinstva i sl.;
* Rizike i prijetnje tradicionalnim standardima bezbijednosti i zdravlja u lokalnoj zajednici koje može biti izazvano povećanim učešćem prolaska građevinskih mašina, teških kamiona sa neobezbijeđenim tovarom, brzom vožnjom i sl.;
* Moguće negativne uticaje na kvalitet životne sredine zbog kršenja utvrđenih standarda i obaveza prilikom izgradnje od strane Izvođača;
* Štete nanijete javnim objektima, komunalnoj i putnoj infrastukturi u okolnim naseljima tokom izvođenja radova;
* Neprihvatljivo i nedostojno ponašanje radnika koje angažuje Izvođač;
* Nedosljednu primjenu i kršenja obaveza utvrđenih u Planu uključivanja zainteresovanih strana;
* Svako drugo otvoreno pitanje i aktivnost povezane sa realizacijom Projekta koji može da izazove zabrinutost i uznemirenje građana.

**Kako se može podnijeti žalba ili predstavka?**

Svaki građanin/ka može se obratiti „MONTEPUT“ d.o.o. (kontakt dat u nastavku) i/ili Izvođaču, bez naknade, na jedan od sljedećih načina:

* Usmenim putem (neposrednim razgovorom ili telefonom)
* Pisanim putem – popunjavanjem Žalbenog obrasca (ili drugim načinom opisa razloga za podnošenje žalbe) i slanjem tako opisane žalbe u „MONTEPUT“ d.o.o. (direktnim uručenjem, putem pošte, ili elektronskom poštom).

**Kontakt adresa:**

Društvo sa ograničenom odgovornošću **„MONTEPUT“** Podgorica

Osoba zadužena za Žalbeni mehanizam na projektu Mateševo - Andrijevica

Gospođa Milica Bijelović

[grievance@monteput.me](mailto:grievance@monteput.me)

[office@monteput.me](mailto:office@monteput.me)

Adresa: Avda Međedovića 130

Telefon: +382 (20) 224 493

81100 Podgorica

Žalbe mogu biti podnijete i anonimno. Pored toga, u slučaju da ne želite da se sazna da ste podnijeli žalbu, to ćete naglasiti u dopisu, a „MONTEPUT“ d.o.o. garantuje da Vaše ime, podaci i kontakti neće biti javno dostupni bez vaše saglasnosti, odnosno da će biti poznati samo osobi koja će biti zadužena da istraži navode iz Vaše žalbe. Ukoliko se navodi u vašoj žalbi ne mogu istražiti bez otkrivanja vašeg identiteta, o tome ćete biti obaviješteni i odlučiti da li i dalje ostajete pri svom zahtjevu.

**Procedura istraživanja navoda u žalbi.**

Navodi iznijeti u žalbi biće obrađeni u sljedećim koracima:

|  |  |  |  |  |
| --- | --- | --- | --- | --- |
| **Korak** | **Naziv aktivnosti** | **Opis postupka** | **Odgovorna strana** | **Rok** |
| 1 | Potvrda prijema žalbe | „MONTEPUT“ d.o.o. potvrđuje prijem žalbe u roku od 5 radnih dana. Obavještenje sadrži zavodni broj žalbe, ime odgovorne osobe za praćenje i kontakt podatke. Podnosilac žalbe se obavještava kako je zahtjevano u podnijetoj žalbi (email, pošta ili telefon). | MONTEPUT | Do 5 radnih dana |
| 2 | Istraživanje navoda | Navodi iz žalbe se provjeravaju kroz komunikaciju sa podnosiocem žalbe, obilazak lokacije, pregled relevantne dokumentacije i eventualne konsultacije sa trećim stranama. Cijeli proces mora biti završen u razumnom roku. | MONTEPUT | Do 21 radni dan |
| 3 | Analiza i donošenje rješenja | Ako je žalba osnovana i povezana sa projektom, a navodi potvrđeni, „MONTEPUT“ d.o.o. donosi odluku o usvajanju žalbe i određuje mjere koje su opravdane i srazmjerne. Rok za izvršenje mjera ne smije biti duži od 30 radnih dana. Rješenje se primjenjuje bez odlaganja. | MONTEPUT | Do 30 radnih dana |
| 4 | Produženje roka (izuzeci) | U opravdanim slučajevima, i u zavisnosti od prirode rješenja, rok za sprovođenje mjera može se produžiti. Podnosilac žalbe mora biti blagovremeno obaviješten o novom roku i razlozima produženja. | MONTEPUT | Fleksibilno (uz obrazloženje) |
| 5 | Odbijanje žalbe | Ako žalba nije osnovana, „MONTEPUT“ d.o.o. donosi rješenje kojim se žalba odbija. U obrazloženju se navode razlozi odbacivanja žalbe, uključujući dokaze i okolnosti koje ukazuju na neosnovanost žalbe. | MONTEPUT | Nakon analize |
| 6 | Zaključenje postupka | Po izvršenju rješenja i potvrdi da su sve obaveze ispunjene, „MONTEPUT“ d.o.o. zaključuje da je žalba riješena. U slučaju anonimnih predstavki, konačna odluka se objavljuje na web stranici MONTEPUT-a. | MONTEPUT | Po završetku mjera |
| 7 | Dodatni postupak u slučaju neslaganja | Ako podnosilac nije zadovoljan donijetim rješenjem, može da pokrene dodatni postupak koji vodi tročlana komisija (dva člana iz „MONTEPUT“ d.o.o. i jedan iz lokalne zajednice). Ako se utvrdi da je predstavka osnovana i da postoji zabrinutost šire zajednice, može se organizovati javni skup sa učešćem posrednika koji posjeduju potrebna stručna znanja. | MONTEPUT i predstavnik lokalne zajednice | Po potrebi |
| 8 | Sudska i upravna zaštita | Nezavisno od korišćenja žalbenog mehanizma, građani u bilo koje vrijeme imaju pravo da se radi zaštite svojih prava obrate sudu ili drugom nadležnom organu. | Nadležni organ | U bilo koje vrijeme |

**NAPOMENA:** Ovo obavještenje će biti objavljeno na oglasnim tablama opštinskih uprava u Kolašinu i Andrijevici, kao i na oglasnim tablama u Mjesnim zajednicama (Mjesnim kancelarijama). „MONTEPUT“ d.o.o. će kontaktirati predsjednike opština Kolašin i Andrijevica, kao i predsjednike Mjesnih kancelarija u naseljima na trasi dionice Mateševo – Andrijevica koji preuzimaju odgovornost da ovo obavještenje bude stalno dostupno građanima tokom pripremnih radova i izgradnje autoputa.

|  |  |
| --- | --- |
| **ŽALBENI FORMULAR –** | |
| **PODACI O PODNOSIOCU ŽALBE** | |
| **Broj žalbe** | |
| **Puno ime i prezime**  Žalbu možete podnijeti i potpuno anonimno | Ime \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Prezime \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   * Želim da ostanem anoniman/na * Zahtijevam da se moj identitet ne otkriva trećim stranama bez moje saglasnosti |
| **Podaci za kontakt:** Molimo vas označite kako želite da budete kontaktirani (poštom na kućnu adresu, telefonom, e-mail-om) | * Poštom : naznačiti adresu za prijem pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * Telefonom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * Elektronskom poštom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * Ne želim da me kontaktirate i pratiću odluku o mojoj žalbi preko internet stranice MONTEPUT-a |
| **Zahtijevani jezik za komunikaciju** | * Crnogorski * Drugi, molimo vas naznačite |
| **Opis žalbe** | Šta se dogodilo i šta su posljedice koje želite da prijavite? |
| **Datum kada se dogodio slučaj koji želite da prijavite** | * Jednokratni događaj (datum \_\_\_\_\_\_\_\_\_\_\_\_\_\_\_) * Dogodio se više puta (koliko puta? \_\_\_\_\_\_\_\_\_\_\_\_\_\_\_\_\_\_) * Smetnje i dalje traju (trenutno osjećam posledice događaja) |
| **Kako vidite da bi se problem mogao rješiti?** | |
| **Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Nije potreban u slučaju anonimnih prijava)**  **Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | |
| **Molimo Vas vratite popunjen formular na sledeće adrese:**  Društvo sa ograničenom odgovornošću **„MONTEPUT“** Podgorica  Osoba zadužena za Žalbeni mehanizam na projektu Mateševo - Andrijevica  Gospođa Milica Bijelović  [grievance@monteput.me](mailto:grievance@monteput.me)  [office@monteput.me](mailto:office@monteput.me)  Adresa: Avda Međedovića 130  Telefon: +382 (20) 224 493  81100 Podgorica | |